Johan Berndt Hägerström

Johan Berndt Hägerström (18. huhtikuuta 1878 – 1954) oli suomalainen vahtimestari ja muistelmakirjailija.

Hägerström teki jo 13-vuotiaasta lähtien taksvärkkiä ja hän toimi sitten Hagelstamin perheen omistamassa Westerkullan kartanossa hevoskuskina. Hän muutti Helsinkiin ja toimi siellä muun muassa neljän vuoden ajan poliisina ennen vahtimestariksi tuloaan. Hägerström oli Uusmaalaisen osakunnan Kasarmikatu 40:ssa sijaitsevan osakuntatalon vahtimestarina 30 vuoden ajan 1910–1940. Ensimmäisen maailmansodan aikana hän oli mukana jääkäriliikkeen värväystoiminnassa ja joutui sen vuoksi 1916 venäläisten santarmien vangitsemaksi Katajanokan vankilaan. 

Hägerström oli myös viidentoista kesän ajan vahtimestarina Nyländska Jaktklubbenin paviljongilla Valkosaaressa. Hän oli viimeksi John Nylundin yrityksen palveluksessa vahtimestarina.

Hägerström kirjoitti muistelmateoksen Vad jag varit med om : minnen från ofärdsåren och frihetskampen, joka ilmestyi vuonna 1936.

Vuonna 1954 kuollut Hägerström on haudattu Malmin hautausmaalle.

Teoksia 
Nimellä J. B. Hägerström:
 Vad jag varit med om: minnen från ofärdsåren och frihetskampen. Söderström, Helsingfors 1936

Lähteet 

Suomalaiset kirjailijat
Jääkäriaktivismi
Vuonna 1878 syntyneet
Vuonna 1954 kuolleet